**Nyhedsbrev fra Rådgivningen for 2. kvartal 2024**

**Beboere på plejehjem kan fravælge måltider**

Ankestyrelsen har udtalt, at beboere på plejehjem kan fravælge måltider, så de ikke skal betale for mad, de ikke får. Du kan læse mere nedenunder:

<https://www.aeldresagen.dk/maerkesager-og-resultater/resultater/politiske-resultater/2024-ret-til-at-fravaelge-maaltid>

**Ny modregning i pensionstillægget**

Fra den 1.januar 2025 træder en ny lov i kraft, som kan medføre, at pensionstillægget bliver nedsat. Hidtil har man bortset fra ægtefælles eller samlevers dagpenge, efterløn, fleksydelse og sygedagpenge i beregningen af pensionstillægget. Fremover vil man kun bortse fra de indtægter, hvor der betales AM-bidrag (arbejdsindtægt).

Hvis du vil vide mere, se nedenstående link:

<https://www.aeldresagen.dk/viden-og-raadgivning/penge-og-pension/folkepension/folkepensionist/ny-lov-om-modregning-i-pensionstillaegget-vil-ramme-nogle-pensionister>

**Få gode råd om planlægning af din ferie**

Ældre Sagen har samlet en række gode råd om forskellige forhold, som det kan betale sig at have styr på, når man planlægger ferie. Det gælder både ferietidspunktet, hvor der kan være penge at spare, hvis man rejser uden for skoleferierne, forsikringsforhold, hvor man måske har behov for en særskilt rejseforsikring, og fx hvilke papirer/dokumenter man bør medbringe på rejsen.

Læs mere i artiklen her: <https://www.aeldresagen.dk/viden-og-raadgivning/hverdagsliv/rejser/gode-raad/planlaeg-din-ferie?scrollto=start>

**Tjek ejendomsskatter, hvis man sidder i uskiftet bo med fast ejendom**

I Ældre Sagens Rådgivning har vi hørt om flere eksempler på, at medlemmer som sidder i uskiftet bo, ikke er blevet opkrævet ejendomsskatter for ejerandele, som de har overtaget efter en afdød ægtefælle. Det kan betyde, at der er betalt for lidt i ejendomsskat, og at den efterlevende ægtefælle får en restskat det efterfølgende år. Derfor er det vigtigt at få tjekket, om man opkræves korrekt og evt. få rettet fejlen.

Læs mere om problematikken, herunder hvordan man retter registreringen mv. i artiklen her: <https://www.aeldresagen.dk/viden-og-raadgivning/hverdagsliv/bolig/gode-raad/undgaa-overraskelser-i-uskiftet-bo-tjek-dine-ejendomsskatter?scrollto=start>

**Kontakt til Rådgivningens jurister og socialrådgivere**

Telefon nummer: 80 30 96 97 - ved brug af nummeret, vil du komme foran i køen

Mail: fvbraad@aeldresagen.dk. Husk at opgive telefon nummer i mailen, så vil vi ringe dig op

**OBS: Kontaktoplysningerne er kun til jeres brug og må ikke videregives til andre**